**Kriterier for mellemformstilbud på skolerne på Frederiksberg - dialogark**

Punkterne fremstår ikke i en prioriteret rækkefølge og kan vægtes i den rækkefølge, der giver bedst mening på den enkelte skole.

De enkelte kriterier kan ikke stå alene, men er indbyrdes afhængige.

Skole:

|  |  |  |  |
| --- | --- | --- | --- |
|  | **Kriterier**  | **Uddybning**  | **Tjekliste – findes det/findes det ikke på skolen** |
| **1** | **Formuler tydelige skoletilbud og elevprofiler for mellemformstilbuddet.** | Definer mellemformstilbuddet, og afgræns det, så lærerne har mulighed for at løfte opgaven. Derved vil elever og forældre vide, hvad de kan forvente af mellemformerne og af lærerne, der underviser i det. |  |
| **2** | **Sørg for tæt samarbejde mellem visitationsudvalget og skolerne samt forældre/elev.**  | Opsøg viden fra lærerne i klasseværelserne, når elever visiteres til tilbuddet. Lærerne er eksperter i, hvilke dynamikker der udspiller sig i forskellige situationer med forskellige elevprofiler, og kan have vigtig viden ift. om en visitation af elev er en god eller en dårlig ide.  |  |
| **3** | **Afsæt midler til indretning af skolerne, så rum og inventar understøtter inklusionsopgaven i praksis.** | God inklusion forudsætter gode fysiske rammer, der kan imødekomme behov for klasse- og gruppeundervisning samt individorienteret undervisning. Hvis mellemformerne skal fungere i praksis, er det vigtigt, at der er mulighed for holddeling. Holddelingen skal kunne finde sted fleksibelt og kontinuerligt med afsæt i den enkelte elevs behov. Derfor er det vigtigt, at der er lokaler til hver mellemformsgruppe, og at lokalet ligger i umiddelbar nærhed af klasseværelset, hvor eleven også har sit tilhørsforhold.  |  |
| **4** | **Afsæt ressourcer til inklusionsmulighederne i almenområdet.** | Den første, store inklusionindsats sker i almenklassen. Det er derfor en forudsætning for vellykket inklusion, hvor almenklasser og mellemform arbejder sammen, at inklusion på almenområdet er velfungerende. Finansier ressourcer og tid til arbejdet med den fælles kultur vedr. opgaven som en del af opgaven.  | OBS |
| **5** | **Inddrag lærerne, og brug deres faglighed, så der er opbakning til mellemformerne, herunder et fælles værdigrundlag.**  | Lærernes engagement styrkes, når deres faglighed og praksiserfaring inddrages i de konkrete løsninger. Arbejdet med børneløfter og inklusionsopgaven ift. mellemformer skal i et tæt samspil, hvor ledelse og lærere sammen skaber skolens strukturer, tænkes sammen og omsættes til lokale handlinger. Grundlaget skal bl.a. være solide køreplaner og systematikker, der kan sikre fælles arbejde med handleplaner samt evaluering af det pædagogiske arbejde vedr. eleven. Med lærerne som medskabere vil kultur og struktur følge med ind i klasselokalerne.  |  |
| **6** | **Afsæt midler til tolærerordninger i almenområdet og mellemformstilbuddet.**  | Der er grænser for lærerens mulighed for at undervisningsdifferentiere i den daglige undervisning. Jo mere kompleks elevsammensætning, jo større behov for kontinuerlig tolærerordning og specialpædagogiske kompetencer i klasserummet. Gennem tolærerordning kan elevernes faglige og sociale forudsætninger imødekommes, idet der fleksibelt og ligeværdigt kan arbejdes med fag, pædagogik og didaktik rundt om klassen og den enkelte.  |  |
| **7** | **Afsæt ressourcer til at forberede, planlægge og koordinere undervisningen i almenområdet og i mellemformstilbuddet.** | Afsæt ressourcer, der honorerer det konkrete tilbud/elevernes behov samt de fornødne ressourcer til samarbejdet for både lærerne i almenklassen og i mellemformsgruppen. Uden koordinering og samarbejde falder indsatserne mellem to stole.  |  |
| **8** | **Sørg for løbende, faglig opkvalificering af de fagprofessionelle.** | Finansier tid og ressourcer til fortsat dygtiggørelse, så de fagprofessionelles tid ikke går fra de børn, der har brug for en indsats her og nu. Afsæt samtidig ressourcer til supervision af de lærergrupper, der varetager arbejdet i det daglige, så kompetencerne udvikles og nuanceres i samspil med lærernes konkrete praksis. |  |
| **9** | **Tænk børneløfterne ind i inklusionsarbejdet, og vær tydelig om, hvordan de konkret omsættes fra forvaltning og ned gennem systemet.** | Tydeliggør, hvordan forvaltningen omsætter børneløfterne konkret ind i de overordnende handlinger, der skal rammesætte arbejdet videre i systemet ift. arbejdet med mellemformer **–** bl.a. i visitation, i samarbejdet med skoleledelserne og i målsætninger for skolernes arbejde.  |  |
|  | **Opsamling:** Det kan vi selv prioritere (pædagogisk/strukturelt):Det har vi behov at løfte op i systemet (prioritering/ressourcer):Hvordan kommer vi videre lokalt og fælles:  |